SK
C 235/70
Úradný vestník Európskej únie
3.7.2023
Návrhy Žalobca navrhuje, aby Všeobecný súd: — zrušil delegované nariadenie Komisie (EÚ) 2023/340 z 8. decembra 2022, ktorým sa mení delegované nariadenie (EÚ) 2017/118, pokiaľ ide o ochranné opatrenia v oblastiach Sylter Aussenriff, Borkum-Riffgrund, Doggerbank a Östliche Deutsche Bucht a Klaverbank, Friese Front a Centrale Oestergronden (1), — uložil žalovanej povinnosť nahradiť trovy konania.
Dôvody a hlavné tvrdenia Na podporu svojej žaloby, žalobkyňa uvádza dva žalobné dôvody. 1.
Prvý žalobný dôvod: porušenie Zmlúv.
Podľa žalobcu napadnuté nariadenie je v rozpore so zásadou proporcionality zakotvenej v článku 5 ods.
4 Zmluvy o EÚ.
Toto porušenie spočíva najmä v tom, že: — napadnuté nariadenie nesleduje legitímny cieľ, pokiaľ ide o ochranu ním zamýšľaného typu biotopu „útesy“ (kód 1170).
Definícia typu biotopu „útesy“ uvedená v prílohe I smernice o biotopoch, ktorú použilo Nemecko, je príliš nejasná.
Komisia nepostupovala správne, keď túto definíciu nespochybnila.
— oblasti, na ktoré sa vzťahujú obmedzenia rybolovu uložené napadnutým nariadením, boli vymedzené príliš široko a išli nad rámec toho, čo bolo potrebné na ochranu biotopov, — v rozsahu, v akom nariadenie slúži na ochranu typu biotopu „oblasti štrku, hrubého piesku a štrku zo schránok živočíchov, bohaté na živočíchy“, podľa názoru žalobcu ešte nebolo preukázané, že na ochranu tohto typu biotopu sú potrebné obmedzenia rybolovu, — nie je ani možné preskúmať primeranosť obmedzení rybolovu stanovených v napadnutom nariadení, pretože technický základ opatrení riadenia, ktoré predložilo Nemecko, je už teraz nedostatočný.
Komisia sa dopustila nesprávneho posúdenia, keď ich nespochybnila. — okrem toho boli vo východnej časti Sylter Außenriffs stanovené výnimky z určitých obmedzení výlovu pre tradičný lov krabov, ale nie pre iné rybolovné techniky, ktoré majú porovnateľne malý vplyv na biotopy. — okrem toho zákaz vzťahujúci sa na 55 % oblasti Amrum Bank nemožno odôvodniť, aspoň pokiaľ ide o lov krabov.
Dopady lovu krabov na piesočnaté dna bol dostatočne preskúmaný v rámci rôznych výskumných projektov.
Dôležitý dopad na biotop typu pieščin je preto vylúčený. — pokiaľ ide o časť Sylter Außenriffs, na ktorú sa nevzťahujú obmedzenia rybolovu, nie je možné nájsť žiadne technické odôvodnenie, čo spochybňuje obmedzenia rybolovu v celej oblasti. 2.
Druhý žalobný dôvod: Nedostatok právomoci V rozsahu, v akom je predmetom napadnutého nariadenia v prenesenej právomoci ochrana typu biotopu „oblasti štrku, hrubého piesku a štrku zo schránok živočíchov, bohaté na živočíchy“, ide táto ochrana nad rámec právomoci podľa článku 11 ods.
2 nariadenia (EÚ) č. 1380/2013 (2) v spojení s článkom 13 ods.
4 smernice 2008/56/ES (3), pretože tento typ biotopu nie je údajne súčasťou vnútroštátneho programu opatrení a nie je chránenou oblasťou uvedenou v článku 13 ods.
4 smernice 2008/56/ES.
(1) (2) (3)
Ú. v.
EÚ L 48, 2023, s.
1 Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v.
EÚ L 354, 2013, s. 22).
Smernica Európskeho parlamentu a Rady 2008/56/ES zo 17. júna 2008 , ktorou sa ustanovuje rámec pre činnosť Spoločenstva v oblasti morskej environmentálnej politiky (rámcová smernica o morskej stratégii) (Ú. v.
EÚ L 164, 2008, s. 19).